stanford-oval/wikipedia huggingface dataset:
FOMO

Älypuhelimet ovat mahdollistaneet jatkuvan yhteydenpidon sosiaalisiin ja ammatillisiin verkostoihin, mikä voi johtaa siihen, että joillakin ihmisillä on pakko tarkistaa jatkuvasti tilapäivityksiä ja viestejä, koska he pelkäävät jäävänsä paitsi asioista.
Pelko, että jää jostakin paitsi tai FOMO (englannista: fear of missing out) on eräänlainen sosiaalinen ahdistus, joka perustuu uskomukseen, että muut voivat pitää hauskaa, kun ahdistusta kokeva henkilö ei ole paikalla. Sille on ominaista halu pysyä aina ajan tasalla siitä, mitä muut tekevät. FOMO määritellään myös katumuksen peloksi, joka voi johtaa huoleen siitä, että ihminen saattaa jättää väliin tilaisuuden sosiaaliseen kanssakäymiseen, uuden kokemuksen, mahdollisuuden hyötyä sijoituksesta tai muista tyydyttäviä tapahtumista. FOMO on pelko siitä, että osallistumatta jättäminen on väärä valinta.
Muut termit

Lyhenteestä FOMO on syntynyt useita termejä, kuten ”FOBO" (englannista fear of better options), ”pelko paremmista vaihtoehdoista") ja ”FODA” pelko tehdä mitään (englannista fear of doing anything).
Muut termit > JOMO

Lyhenne JOMO 'ilo jonkin menettämisestä' tai 'riemu pois jäämisestä'  (englannin kielestä joy of missing out) on FOMOn vastakohta, jossa menettämisen pelon sijaan nautitaan siitä, että ollaan vähemmän huolissaan sosiaalisesta mediasta ja muiden ihmisten tapahtumista. Jotkut käyttävät lyhennettä myös viittaamaan yksin nautittuun aikaan tai luonnossa vietettyyn aikaan, poissa internetistä eräänlaisena ”digitaalisena vieroituksena”.
FS Embuscade (1865)

| Embuscade |
| --- | --- |
 Embuscade

Aluksen vaiheet
Rakentaja:  Chantiers de l'Ocean, Bordeaux
Kölinlasku:  20. helmikuuta 1862
Laskettu vesille:  18. marraskuuta 1865
Palveluskäyttöön:  6. syyskuuta 1867
Poistui palveluskäytöstä:  20. tammikuuta 1885
Tekniset tiedot
Uppouma:  1 555 t
Pituus:  39,50 m
Leveys:  15,80 m
Syväys:  3,27-4,00 m
Koneteho:  440 ihp
Nopeus:  7,5 solmua
Miehistöä:  190
Aseistus
Aseistus:  4 × 7,6" Mle 1864 tai Mle 1866 -tykkiä
Embuscade oli Ranskan laivaston vuonna 1865 vesillelaskettu Embuscade-luokan uiva patteri.
Valmistus

Alus tilattiin Bordeaux'sta Chantiers de l'Oceanilta, missä köli laskettiin 20. helmikuuta 1862. Se laskettiin vesille 18. marraskuuta 1865 ja otettiin palvelukseen 6. syyskuuta 1867.
Palvelus

Alus otettiin operatiiviseen palvelukseen 6. syyskuuta 1867 Rochefortissa ja siirrettiin Cherbourgiin. Se palasi 1870 Rochefortiin, missä alus poistettiin alusluettelosta 20. tammikuuta 1885. Se oli Rochefortin liikkuvien puolustusjoukkojen (ransk. Défense mobile) esikuntalaivana vuosina 1884-1939. Alus myytiin romutettavaksi 1945.
Dynamiitti

Dynamiittia pötköissä, vasemmalla olevissa vaaleanpunertavissa pusseissa on ammoniumnitraattia.
Dynamiitti (kreikk. dynamis, voima, väkivalta) on räjähde, joka alun perin valmistettiin pääasiassa nitroglyserolista ja piimaasta,
suhteessa kolme osaa nitroglyserolia ja yksi osa piimaata. Kaikille dynamiittituotteille yhteinen ainesosa on räjähdysöljy, joka sisältää nitroglyserolia ja nitroglykolia. Nitroglyseroli räjähtää helposti itsestään esimerkiksi kolhusta tai iskusta, mutta piimaahan imeytettynä se on vakaampi ja helpompi kuljettaa. Dynamiitin vanhetessa nitroglyseriiniä voi vuotaa ulos, mikä saattaa aiheuttaa turvallisuusriskin. Dynamiitin vedenkestävyys on hyvä, koska nitroglyseroli ja -glykoli liukenevat heikosti veteen.
Räjähdysöljyn lisäksi dynamiitit sisältävät nitroselluloosia, ammoniumnitraatteja, natriumnitraattia, nitroyhdisteitä, puujauhoa ja väriaineita. Putkipanosdynamiiteissa yhtenä pääaineena on piimaa. Dynamiitteihin voidaan myös lisätä muita aineita räjähdyslämpötilan (alumiini), -nopeuden (pentriitti) tai muiden ominaisuuksien muuttamiseksi.
Dynamiitin kehitti ruotsalainen Alfred Nobel vuonna 1866 Venäjän öljykenttien tarpeisiin. Patentin dynamiitti sai 14. joulukuuta 1866. Nobel hankki dynamiitin avulla suuren omaisuuden, jonka hän testamenttasi jaettavaksi Nobel-palkintoina. Dynamiitti on joskus väitetty kehitetyn sen vuoksi, ettei kukaan uskaltaisi aloittaa sotaa niin voimakkaan räjähteen pelossa, mikä kuitenkin lienee Alfred Nobelin pasifistisista aatteista johdettua yksinkertaistamista.
Dynamiittia on käytetty jo yli sata vuotta. Sitä käytetään edelleenkin yleisesti louhintaräjähteenä.
Aiheesta muualla

Wikimedia Commonsissa on kuvia tai muita tiedostoja aiheesta .
Dynamiitti: tuoreimmat Yle - Uutiset. Viitattu 20.10.2018.
Nikkanen, Kastehelmi    : Dynamiitti eli Nobelin ruuti     Patentti- ja rekisterihallituksen  pienoisnäyttelyn esite   .  2008   . Arkistoitu 8.4.2022  . Viitattu 20.10.2018   .
Hyppänen, Antti : Alfred Nobel – dynamiitin keksijän vaihderikas elämä  Asialinja.com.  10.12.2017. Viitattu 20.10.2018.
Ewa Farna

| Ewa Farna |
| --- | --- |

Henkilötiedot
Syntynyt: 12. elokuuta 1993 (ikä 31) Třinec, Tšekki
Ammatti:  Laulaja
Muusikko
Laulukielet:  tšekki, puola
Aktiivisena:  2006–
Tyylilajit:  pop, pop rock, indie pop
Soittimet:  rummut
Levy-yhtiöt:  Universal Music Group
Aiheesta muualla
ewafarna.com
  [ Muokkaa Wikidatassa ] [ ohje ]  
Ewa Farna (s. 12. elokuuta 1993 Třinec, Tšekki) on puolalainen popock-laulaja.
Lapsuus

Hän syntyi puolalaisten vanhempien perheeseen Tšekin tasavallassa lähellä Třinecin kaupunkia. Hänellä on kaksi sisarusta, veli Adam ja sisko Magdalena.
Ura

Farna on ollut aikaansaava esitystaiteilija ja laulaja vuodesta 2006 ja on nuorin kaupallisesti menestynyt tšekkiläinen laulaja. Hän on julkaissut seitsemän studioalbumia, jotka ovat Měls mě vůbec rád (2006), Ticho (2007), Sam na Sam (2007), Blíž ke hvězdám (2008), Cicho (2009), Virtuální (2009) ja EWAkuacja (2010).
Vuonna 2013 hän oli Tšekin ja Slovakian SuperStar-kilpailussa tuomarina.
Diskografia > Albumit

Měls mě vůbec rád (2006)
Ticho (2007)
Sam na sam (2007)
Blíž ke hvězdám (2008)
Cicho (2009)
Virtuální (2009)
EWAkuacja (2010)
Live (2011)
18 Live (2011)
(W)INNA ? (2013)
Leporelo (2014)
Aiheesta muualla

Wikimedia Commonsissa on kuvia tai muita tiedostoja aiheesta .
Ewa Farnan kotisivut
Discogs: Ewa Farna
Dunedin (Uusi-Seelanti)

| Dunedin Ōtepoti |
| --- | --- |
 Dunedinin rautatieasema huhtikuussa 2005.
 Dunedin
 Koordinaatit: 45°52′S, 170°30′E 
Valtio:  Uusi-Seelanti
Alue:  Otago
Perustettu:  1848
Hallinto:  
 – Pormestari:  Jules Radich
Pinta-ala:  
 – Kokonaispinta-ala:  3 286 km²
Korkeus:  301 m
Väkiluku (2020):  134 100
 – Väestötiheys:  40,8 as./km²
Lempinimi::  Edinburgh of the South
 
 www.dunedinnz.com 
Infobox OKVirheellinen NIMI-arvo: 
Dunedin (maoriksi Ōtepoti) on Uudessa-Seelannissa sijaitseva kaupunki, jossa oli vuonna 2020 noin 134 100 asukasta. Se sijaitsee Eteläsaarella ja on väkiluvultaan Uuden-Seelannin seitsemänneksi suurin kaupunki. Kaupunki sijaitsee Tyynenmeren rannikolla.
Maantiede

Dunedin sijaitsee Uuden-Seelannin Eteläsaaren kaakkoisosassa. Sen keskusta on 23 kilometriä pitkän sekä kapean Otago Harbour -lahden kärjessä. Lahden suulla on puolestaan Port Chalmersin satama.
Dunedin kunnallishallinnollinen alue on kaikkiaan 3 286 neliökilometrin laajuinen. Ydinkeskusta sijaitsee tasaisessa maastossa, josta iso osa on rakennettu Otago Harbourista vallatulle maalle. Esikaupunkialueet levittäytyvät puolikuun muotoisesti lahden ympärille. Pohjoisten esikaupunkialueiden takana kukkulat kohoavat entistä korkeimmiksi, ja merkittävimpiin huippuihin kuuluu muun muassa noin 675 metrin korkuinen Mount Cargill.
Historia

Maorit asuttivat Dunedinin seudun melko pian Uuteen-Seelantiin saapumisensa jälkeen. Ensimmäisistä eurooppalaiskosketuksesta ei ole varmaa tietoa, mutta maorien suullisen perinteen mukaan eurooppalaiset hylkeenpyytäjät saapuivat 1810-luvulla Otago Harbouriin, josta oli 1830-luvun loppuun menessä kehittynyt merkittävä valaanpyyntisatama.
Dunedinin perusti 1848 Skotlannin vapaakirkon maallikkojärjestö. Kaupunki sai nimensä Skotlannin pääkaupungin Edinburghin mukaan. Edinburghin gaelinkielinen nimi on Dùn Èideann. Kaupunginpaikka valittiin sen puutavaravarantojen ja viljelyn mahdollisuuksien ansiosta.
Dunedin asukasluku oli vuonna 1858 noin 1 700, mutta heinäkuussa 1861 alkanut Otagon kultaryntäys muutti nopeasti kaupunkia. Sen asukasluku oli 1860-luvun lopulla lähes 15 000, ja siitä se kolminkertaistui vuoteen 1881 mennessä. Se oli hetkellisesti jopa Uuden-Seelannin suurin kaupunki. Kasvava Dunedin rakennutti monia julkisia rakennuksia, kirkkoja ja kouluja. Kaupunginoikeudet Dunedin sai 1865, ja siellä perustettiin 1869 Otagon yliopisto, joka oli Uuden-Seelannin ensimmäinen.
Kultaryntäyksen jälkeen Dunedin kehittyi Eteläsaaren villateollisuuden johtonimeksi. Kaupungin asukasluku vuonna 1926 oli 85 000, mutta 1930-luvun lama iski kaupunkiin. Vuoden 1926 asukasluku ylittyi vasta 1940-luvun lopulla.
Dunedinin kasvu on hidastunut toisen maailmansodan jälkeen. Dunedinin väkiluku on vain hieman yli 10 prosenttia suurempi vuonna 2013 kuin se oli ollut 1956. Esimerkiksi Aucklandin asukasluku kolminkertaistui samana aikana. Dunedin on kuitenkin levittätynyt edelleen uusille asuinalueelle, mikä on seurausta maatalouden menestyksestä ja teollisuuden leviämisestä. Dunedinin lentoasema avattiin 1962.
Väestö

Dunedin asukasluku oli vuonna 2020 arviolta 134 100. Vuoden 2018 väestönlaskennan mukaan 86,6 prosenttia asukkaista oli eurooppalaistaustaisia. Maorien osuus oli 9,3 prosenttia. Englantia väestöstä puhui 97,5 prosenttia ja maoria 2,0 prosenttia. Seuraavaksi puhutuimmat kielet olivat ranska, saksa ja mandariinikiina. Väestöstä 56,0 prosenttia ilmoitti olevansa uskonnottomia. Kristittyjen osuus oli 32,9 prosenttia, muslimien 1,0 prosenttia ja hindujen 0,9 prosenttia.
Aiheesta muualla

Kuvia tai muita tiedostoja aiheesta Dunedin (Uusi-Seelanti) Wikimedia Commonsissa
Dysmetria

| Dysmetria> Luokitus |
| --- | --- |
ICD-10:  R27
ICD-9:  781.3
Tautitietokanta:  2218
MeSH:  D002524
Huom!:  Tämä artikkeli tarjoaa vain yleistä tietoa aiheesta. Wikipedia ei anna lääketieteellistä neuvontaa.
Dysmetria merkitsee taipumusta arvioida väärin jäseniensä liikelaajuudet. Dysmetriasta kärsivä voi esimerkiksi arvioida käden sijainnin ja liikkeen ympäristön suhteen väärin. Sanalla viitataan joskus myös kykenemättömyyteen arvioida etäisyyksiä tai kokoa nopeasti ja rutiininomaisesti.
Käännös suomeksi
Farhad

Näkymää Farhad kylästä
Farhad (pers. ‏فرهاد‎, Farhād) on kylä Rivandin maaseutualueella, Khorāsān-e Razavin maakunnassa, Iranissa.
Finnish Hockey Mafia

| Finnish Hockey Mafia> Tiedot |
| --- | --- |
Toiminnassa:  2011–
Tyylilaji:  House, Dance, Elektro
Kotipaikka:   Tampere, Suomi
Laulukieli:  suomi
Jäsenet:  Joonas Hahmo   Mikael Forsby  
Levy-yhtiö:  Sony Music
Infobox OKNimi-testi OK: 
Finnish Hockey Mafia on suomalainen elektronisen musiikin yhtye. Suomen Leijonien MM-kultavoiton myötä suosioon noussut ”Taivas varjele!” -hitti toi Finnish Hockey Mafian suuren yleisön tietoisuuteen muutamassa päivässä. Kappale on kerännyt YouTube-palvelussa jo yli kaksi miljoonaa katsojaa ollen ensimmäisellä viikollaan yksi YouTuben katsotuimpia videoita koko maailmassa.
Alkuperäisen ”Taivas Varjele!” -kappaleen taustalla on konemusiikkituottaja Joonas Hahmo. Hänet tunnetaan paremmin housemusiikin piireissä, mutta hän on tehnyt musiikkia myös kotimaisille pop-artisteille, kuten muun muassa Antti Tuiskulle. Hän pyörittää myös kotimaista levy-yhtiötä nimeltä Hahmo Recordings.
Heti ”Taivas Varjele!” -kappaleen julkaisun jälkeen, remmiin liittyi myös toinen kova kotimainen tuottaja Mikael Forsby. Kaksikko julkaisi Sony Musicin kautta uuden versioinnin. Kaksikko on julkaissut myös kappaleen “Sinivalkost”, jossa ovat mukana Uniikki ja Oku Luukkainen.
Dyson

Dyson voi tarkoittaa seuraavia:
Dyson Ltd, brittiläinen teknologiayhtiö
USS Dyson (DD-572), Yhdysvaltain laivaston Fletcher-luokan hävittäjä
Dyson, seuraavien henkilöiden sukunimi:
Frank Watson Dyson (1868–1939), brittiläinen tähtitieteilijä
Freeman Dyson (1923–2020), brittiläissyntyinen yhdysvaltalainen teoreettinen fyysikko ja matemaatikko
James Dyson (s. 1947), brittiläinen keksijä, Dyson-yhtiön perustaja
Maureen Dyson (1928–1974), brittiläinen pika-aitajuoksija
Tracy Caldwell Dyson (s. 1969), yhdysvaltalainen kemisti ja astronautti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dyson”, voi hakea sivunnimihaulla, laajalla sivunnimihaulla tai tekstihaulla.
Eva Somersalo

Eva Somersalo, vuoteen 1906 Sommer (19. kesäkuuta 1883 Tampere – 2. tammikuuta 1956 Helsinki) oli suomalainen kansanedustaja sekä kotitalouden ja käsityötaidon edistäjä.
Somersalon  vanhemmat olivat kauppaneuvos Arthur Somersalo ja Lydia Johansson. Hänen sisaruksensa olivat Arne Somersalo ja kirjailija Aili Somersalo.
Somersalo kävi tyttökoulun, josta valmistui 1900. Sen jälkeen hän opiskeli Helsingin käsityökoulussa vuoteen 1906, Zürichissä ammattikoulussa vuoteen 1907. Hän teki myöhemmin opintomatkoja Saksaan, Sveitsiin ja Ruotsiin 1907, 1918 ja 1923 sekä vuonna 1929 useisiin Euroopan maihin.
Somersalo työskenteli  opettajana Helsingin käsityökoulussa 1905–1909 ja 1911, Helsingin kaupungin lasten- ja sairaskorttikonttorin johtajana 1917–1918. Hän oli sosiaalihallituksessa, sittemmin sosiaaliministeriössä naistöiden keskustoimiston johtaja 1918–1924, Helsingin käsityöseminaarin opettaja 1924, Tampereen tyttöjen ammattikoulun johtaja 1926–1930 sekä opettaja vuodesta 1926, talouskoulun opettaja vuodesta 1930. Hän valvoi Suomen työttömien naisten ammattiopetusta 1920–1924 ja samassa tehtävässä Tampereen 1928–1930. Hänellä oli monia luottamustoimia, kuten Kotiteollisuus oy Tellervon johtokunnan jäsen 1917–1923, Elannon hallintoneuvoston jäsen 1918–1927, Hämeen-Satakunnan Marttaliiton johtokunnan jäsen 1928–1938, eduskunnan jäsen (kokoomus) 1924–1927, Helsingin kaupungin kalliinajan kotitalosukomitean puheenjohtaja vuodesta 1917, ammattikasvatusneuvoston jäsen 1934–1939. Hän oli Kotilieden toimittaja 1923–1926 ja Käsiteollisuuden toiminnanjohtaja.
Somersalo julkaisi Helmi Koskimiehen kanssa vuonna 1932 keittokirjan Keittotaito – Koteja ja kouluja varten, josta on vuoteen 2000 mennessä otettu 49 painosta, tosin vuodesta 1964 alkaen sisällöltään täysin uudistettuina.
Julkaisut

Tyttöjen käsityökirja 16
Keittotaito (Helmi Koskimiehen kanssa) 30.
Aiheesta muualla

Eva Somersalo, Eduskunta.fi
Dolly (elokuvatuotanto)

Kameravaunu
Dolly on videokuvauksessa ja elokuvatuotannossa kamera-ajoon käytettävä apulaite, jonka tavoitteena on saada tasainen sivuttais- tai pystyliike. Pystyliikettä käytetään harvemmin. Tällä saadaan erittäin elokuvamainen liike. Dollyyn kuuluu yleensä vaunu ja parin metrin pituinen rata. Vaunu liikkuu tällä radalla pyörillä.
Kamera asennettuna kameravaunuun.
Kuvaaja istuu dolly-vaunun päällä.
Ympyränmuotoinen rata.
Kuvausryhmä käytttää dollyä.
Dynamiittii

| Dynamiittii Diandra |
| --- | --- | --- |

Studioalbumin tiedot
 Julkaistu: 24. lokakuuta 2014
 Formaatti: CD, digitaalinen
 Tyylilaji: pop
 Kesto: 39.07
 Levy-yhtiö: Universal Music
Listasijoitukset
  Suomen virallinen lista: 12.
Diandran muut julkaisut
| Outta My Head 2012 | Dynamiittii 2014 | Kerran joulukuun aikaan 2015 |
Singlet albumilta Dynamiittii
 ”Paha poika” Julkaistu: 13. kesäkuuta 2014  ”Onni on” Julkaistu: 22. syyskuuta 2014  ”Kuitenkin” Julkaistu: 2014
Dynamiittii on Diandran 24. lokakuuta 2014 julkaistu toinen studioalbumi. Albumi nousi ensimmäisellä listaviikollaan Suomen virallisen albumilistan 12:nneksi. Albumi on saavuttanut suoratoiston ja varsinaisen levymyynnin yhdistämällä kultalevyn.
Albumin ensimmäinen single ”Paha poika” julkaistiin 13. kesäkuuta 2014. Kappale sijoittui parhaimmillaan Suomen virallisen singlelistan ensimmäiseksi ja latauslistan yhdeksänneksi. Elokuussa 2014 single myi kultaa. Toinen single ”Onni on” julkaistiin 22. syyskuuta 2014.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Unelmil on hintansa | Sakari Aalto, Diandra, Kyösti Salokorpi | 3.44 |  |  |  |  |  |  |
| 2. | Paha poika | Diandra, Sakari Aalto, Mikko Kuoppala | 3.28 |  |  |  |  |  |  |
| 3. | Paholainen pukeutuu Pradaan | Sakari Aalto, Diandra, Axel Ehnström, Sanni Kurkisuo | 3.29 |  |  |  |  |  |  |
| 4. | Dynamiittii | Ilkka Wirtanen, Henrik Tala, Sanni Kurkisuo | 3.30 |  |  |  |  |  |  |
| 5. | Bandida | Henri Lanz, Fridolin Nordsoe, Yoshi Breen, Shaka Loveless, Lasse Boman, Ylva Dimberg, Mikko Kuoppala | 3.13 |  |  |  |  |  |  |
| 6. | Kuitenkin | Mats Takila, Mikko Kuoppala, Samuli Sirviö, Diandra | 4.12 |  |  |  |  |  |  |
| 7. | Onni on | Samuli Sirviö, Mats Takila, Mikko Kuoppala | 3.35 |  |  |  |  |  |  |
| 8. | Liukuovia | Thomas Kirjonen, Mikko Tamminen | 3.20 |  |  |  |  |  |  |
| 9. | Syyllinen | Annika Tello, Elviira Nieminen, Samu Vatanen | 3.42 |  |  |  |  |  |  |
| 10. | Lentosuukkoja | Heidi Maria Paalanen | 3.05 |  |  |  |  |  |  |
| 11. | Vielä vapaa | Timo Oiva, Pasi Siitonen | 3.46 |  |  |  |  |  |  |
Arvostelut

Keskisuomalainen: negatiivinen
Farias

Farias tai de Farias on muun muassa seuraavien henkilöiden sukunimi:
Esmeraldo Barreto de Farias (s. 1949), brasilialainen katolinen arkkipiispa
Jaime Mota de Farias (1925–2021), brasilialainen katolinen piispa
Manoel dos Reis de Farias (s. 1946), brasilialainen katolinen piispa
| --- | --- |
: Tällä täsmennyssivulla luetellaan henkilöitä, joilla on sama sukunimi.
Ecuadorin laivasto

Ecuadorin laivaston tunnus.
Ecuadorin laivaston lippu.
Ecuadorin laivasto on Ecuadorin asevoimien puolustushaara, joka vastaa maan aluevesien valvonnasta sekä tarvittaessa puolustuksesta. Laivastoon kuuluu kaikkiaan hieman yli 7 000 henkeä, jotka vastaavat 2 237 kilometriä pitkästä Tyynenmeren rannikosta.
Laivaston alusten etuliitteenä on BAE (esp. Buque de la Armada del Ecuador), joka merkitsee Ecuadorin laivaston alusta.
Historia

Ecuadorian laivasto perustettiin vuonna 1823 Kolumbian laivaston osana. Maan kongressi perusti vuonna 1832 maahan laivastoministeriön. Laivastolle ostettiin vuonna 1900 Ranskasta kaksi 811 tonnin torpedovenettä (ransk. Avisos), Papin ja Inconstant, jotka romutettiin vuosina 1915 ja 1916. Laivastolla oli käytössään myös Yarrow’n valmistama 65 tonnin torpedovene Tungurahua.
Ecuadorin ja naapurimaiden väliset rajariidat rauhoittuivat, kun Peru ei ollut vielä toipunut Tyynenmeren sodasta (1879–1883) ja Kolumbia kärsi taloudellisista ja sisäpoliittisista ongelmista. Rajakiistojen taustalla oli entisen siirtomaaisäntä Espanjan kyvyttömyys määrittää hallintoalueidensa väliset rajat. Laivastolle ostettiin vuonna 1907 Chilestä torpedovene Almirante Simpson, joka nimettiin Libertador Bolivariksi. Niiden lisäksi laivastossa palveli kaksi vanhaa höyryalusta, Catapari ja Nueve de Julio, joihin kumpaankin oli asennettu kaksi tykkiä. Höyryalukset poistettiin käytöstä vuonna 1912. Laivastolla oli edelleen 300 tonnin rannikkovartioalus Patria (entinen jahti Cavalier), johon oli asennettu neljä konekivääriä. Valtion kauppalaivastoon kuului vuonna 1919 seitsemän höyrylaivaa ja neljä purjealusta. Ensimmäisen maailmansodan aikana Ecuador julisti sodan Saksalle.
Ecuador oli liittoutunut vuosisadan vaihteesta Chilen kanssa. Maan laivastoupseerit koulutettiin Chilessä. Ecuadorilla oli melko hyvin varustettu jokilaivasto, joka oli sijoitettu Amazonin suistolle. Laivaston aluksista Libertador Bolivar ja 300 tonnin tykkivene Cotopaxi vuodelta 1884 poistuivat käytöstä vuonna 1932.
Ecuadorian ja Perun välisen sodan aikana 25. heinäkuuta 1941 tykkivene BAE Abdón Calderón päällikkönään Rafael Morán Valverde kohtasi Jambelin kanavassa Perun laivaston hävittäjä Almirante Villarin. Alukset tulittivat toisiaan ja Calderón vetäytyi Puerto Bolivariin välttääkseen tuhoutumisen.[lähde? ]
Vuonna 1947 tehtyyn koululaiva Guayasin hankintaan saakka laivasto koostui muutamasta entisestä jahdista sekä rannikkovartioston käytössä olleista aluksista. Vaikka laivastolle ostettiin kolme toisessa maailmansodassa palvellutta saattuehävittäjää (uudelleen luokiteltuina fregatteina), pääosa kalustosta oli vanhanaikaista aina 1970-luvun puoleenväliin saakka.
Vuoden 1975 alusta alkaen Ecuador on hankkinut ensiluokkaista kalustoa. Laivastolle ostettiin vuonna 1978 Yhdysvalloista Gearing-luokan hävittäjä Presidente Eloy Alfaro korvaamaan kaksi brittiläistä Hunt-luokan hävittäjää Presidente Alfaroa ja Presidente Velasco Ibarraa. Laivastolle ostettiin vuonna 1991 kaksi Leander-luokan fregattia.
Nykypäivä

Laivaston pääosa on sijoitettu Guayaquiliin. Laivastoon kuuluvat seuraavat alukset:
(purje)koululaiva BAE Guayas
2 Condell-luokan fregattia (modernisoituja Leander-luokan fregatteja) (BAE Presidente Eloy Alfaro ja BAE Morán Valverde)
6 Esmeralda-luokan korvettia (El Oro, Esmeralda, Galapagos, Loja, Los Rios, Manabi)
3 Quito-luokan ohjusvenettä (Quito, Guayaquil ja Cuenca)
2 tyypin 209 sukellusvenettä (Huancavilva ja Shyri)
2 tankkeria (BAE Quisquis ja BAE Atahualpa)
varastolaiva BAE Calicuchima
kuljetusalus BAE Chimborazo
Aiheesta muualla

Kuvia tai muita tiedostoja aiheesta Ecuadorin laivasto Wikimedia Commonsissa
Ecuadorin laivaston Esmeralda-luokan korvetti Los Rios (CM-13).
Espanjan asevoimat

Espanjan asevoimien tunnus
Espanjan asevoimat (esp. Fuerzas Armadas Españolas) jakautuu seuraaviin puolustushaaroihin:
maavoimat (esp. Ejército de Tierra)
laivasto (esp. Armada Española )
merijalkaväki (esp. Infantería de Marina)
ilmavoimat (esp. Ejército del Aire)
Myös puolisotilaallinen Guardia Civil on osa asevoimia. Kaikki ovat Espanjan puolustusministeriön alaisia, ja Guardia Civil myös sisäministeriön. Asevoimien ylipäällikkönä toimii Espanjan kuningas, tällä hetkellä Felipe VI.
Espanjassa ei ole nykyään yleistä asevelvollisuutta maan siirryttyä ammattiarmeijaan vuonna 2002. Espanja on ollut Naton jäsen vuodesta 1982. Asevoimien kokonaisbudjetti vuonna 2003 oli 9,9 miljardia dollaria, joka on 1,1 prosenttia maan bruttokansantuotteesta.
Aiheesta muualla

Wikimedia Commonsissa on kuvia tai muita tiedostoja aiheesta .
Espanjan puolustusministeriö
Espanjan maavoimat
Espanjan laivasto
Espanjan ilmavoimat
Etelä-Afrikan rajasota

Etelä-Afrikan rajasota  (myös Namibian itsenäisyyssota) oli sota Lounais-Afrikassa (Namibiassa) vuodesta 1966 vuoteen 1990, jolloin maa itsenäistyi Etelä-Afrikan hallinnasta.
Sam Nujoma ja Herman Toivo Ya Toivo perustivat SWAPO:n vuonna 1960. Kun YK vuonna 1966 kumosi Etelä-Afrikan Kansainliitolta saaman hallintaoikeuden Namibiaan, katsoi SWAPO olevansa oikeutettu ryhtymään aseelliseen vastarintaan eteläafrikkalaisia ylivoimaisia miehitysjoukkoja vastaan. SWAPO kävi sissisotaa Sambian ja Angolan puolella olevista tukikohdistaan käsin.
SWAPO sai vuonna 1976 YK:lta tunnustuksen ”ainoana Namibian kansan laillisena edustajana”. 1970-luvulla SWAPO liittoutui Angolaa hallitsevan marxistisen MPLA-puolueen kanssa. Tämä johti siihen, että Etelä-Afrikka ulotti SWAPO:n vastaiset sotilaalliset operaationsa toisinaan myös syvälle Angolan puolelle. Taistelut jatkuivat lähes koko 1980-luvun ajan.
Etelä-Afrikka suostui YK:n johtamien neuvottelujen jälkeen luopumaan Namibiasta vuonna 1988.